text: Listetyven har meldt sig selv
  30 august 2011 kl. 14.38
  Listetyven, som i flere måneder har gjort ældre beboere i boligforeninger i Haderslev utrygge, er stoppet. Han meldte sig selv.
  - Vi havde næsten sikkert identificeret ham, så han har nok følt jorden brænde sig under sig, siger vicepolitiinspektør Knud Kirsten til TV SYD. 
  Listetyven er en 24-årig mand af anden etnisk herkomst en dansk - uden fast bopæl. Han er kendt i tyve-miljøet af politiet, men menes ikke at være narkoman.
  Den 24-årige er fængslet i fire uger. Han mistænkes for 14-15 forhold.
  
  Dørtelefoner
  Politiet har haft en formodning om, at der kunne være tale om flere listetyve, som har benyttet sig af, at mange ældre beboere ikke husker at låse deres døre. 
  - Vi skal undersøge, hvor mange sager han står bag. Men vi har i hvert tilfælde ikke haft flere tilfælde, siden han meldte sig, siger Knud Kirsten. 
  Han menes primært at have huseret omkring Thrigesvej i Haderslev. Specielt hos ældre og enlige. 
  Flere afdelinger i Haderslev Andelsbolig Forening har i disse uger fået installeret dørtelefoner.
  